Yukito Kişiro
Yukito Kişiro (木城 ゆきと, Kishiro Yukito?) – yapon manqaka. 1967-ci ildə Tokioda anadan olmuş, Çibada böyümüşdür. Yeniyetməlik illərində "Armored Trooper Votoms", "Mobile Suit Gundam" kimi mexa animelərindən, xüsusilə Yoşikazu Yasuhikonun dizaynlarından, eləcə də, manqaka Rumiko Takahaşinin işlərindən təsirlənmişdir. Karyerasına 17 yaşında "Weekly Shōnen Sunday" jurnalında nəşr olunan "Space Oddity" manqası ilə başlamışdır. Ən tanınmış işi "Battle Angel Alita" manqa seriyasıdır. Manqa əsasında anime və Hollivud filmi çəkilmişdir.